Albumet skiller seg fra de andre platene deres dels ved at nesten alle sporene er nyskrevet, og ikke minst ved at gruppa ikke lenger hadde felespiller. I stedet ble det Lars Helljesens gitar og Morten Bings mandolin som sto for instrumentalsoloene. Selv om plata var annerledes enn andre Folque-plater, var gruppa svært fornøyd med den. Her er fortsatt låter med klart folkrock-preg, men også innslag av både bluegrass og cajun.